Pennsilfaani iss eens vun de erscht 13 Schtaate in Amerikaa. Der Keenich vun England Charles II hot Geld bezaahle misse zu'm William Penn sei Fadder. Fer die Familie Penn zerick bezaahle hot der Keenich Charles II em William Penn en grosse Gegend in der Neehr vun Nei-Schaersi gewwe. Des iss am 4 Martz im Yaahr 1681 gewest. Penn hot sei Gegend ""Sylvania"" gheese. Sell meent ""Busch"" in ladienisch. Noh hot der Keenich Charles II selli Gegend ""Pennsylvania"" gheese. Sell meent ""em Penn sei Busch"".